ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση της υπ’ αρ. 529/2023 απόφασης του Δημοτικού Συμβουλίου του Δήμου Παύλου Μελά
που αφορά σε προσωρινές κυκλοφορικές ρυθμίσεις επί της Δημοτικής οδού Παύλου Μελά στο
Δ.Δ. Πολίχνης στα πλαίσια του έργου: «ΠΕΡΙΒΑΛΛΟΝΤΙΚΗ ΑΝΑΒΑΘΜΙΣΗ ΚΑΙ ΑΠΟΔΟΣΗ ΣΕ ΚΟΙΝΗ
ΧΡΗΣΗ ΤΟΥ ΜΠΠΠ».
Συμπλήρωση - τροποποίηση απόφασης έγκρισης
ανώτατου ορίου επιτρεπόμενων ημερών κίνησης
εκτός έδρας των αιρετών/ειδικού προσωπικού
και υπαλλήλων υπηρετούντων στις Διευθύνσεις
Κεντρικής Υπηρεσίας της Περιφέρειας Κεντρικής
Μακεδονίας και στις Διευθύνσεις της Μητροπολιτικής Ενότητας Θεσσαλονίκης για το έτος 2024.
Καθιέρωση υπερωριακής απασχόλησης, Κυριακών και εξαιρέσιμων, διοικητικής υπαλλήλου
Ι.Δ.Α.Χ. και Διευθύντριας της Εταιρείας Προστασίας Ανήλικων Πειραιά για το έτος 2024.
Καθιέρωση υπερωριακής απασχόλησης, Κυριακών και εξαιρέσιμων, των υπαλλήλων του Τμή-
ματος Επίβλεψης, που υπηρετούν στην Εταιρεία
Προστασίας Ανήλικων Πειραιά για το έτος 2024.
Καθιέρωση υπερωριακής απασχόλησης, Κυριακών και εξαιρέσιμων, διοικητικών υπαλλήλων
Ι.Δ.Α.Χ. και μονίμων της Εταιρείας Προστασίας
Ανήλικων Πειραιά για το έτος 2024.
ΑΠΟΦΑΣΕΙΣ
Αριθμ. 28701
(1)
Έγκριση της υπ’ αρ. 529/2023 απόφασης του Δημοτικού Συμβουλίου του Δήμου Παύλου Μελά
που αφορά σε προσωρινές κυκλοφορικές ρυθμίσεις επί της Δημοτικής οδού Παύλου Μελά στο
Δ.Δ. Πολίχνης στα πλαίσια του έργου: «ΠΕΡΙΒΑΛΛΟΝΤΙΚΗ ΑΝΑΒΑΘΜΙΣΗ ΚΑΙ ΑΠΟΔΟΣΗ ΣΕ ΚΟΙ-
ΝΗ ΧΡΗΣΗ ΤΟΥ ΜΠΠΠ».
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον Κώδικα Οδικής Κυκλοφορίας (ν. 2696/1999,
Α’ 57) και ιδιαίτερα το άρθρο 52 αυτού όπως τροποποιήθηκε με το άρθρο 46 του ν. 3542/2007 «Τροποποιήσεις
διατάξεων του ΚΟΚ» (Α’ 50) και αντικαταστάθηκε με το
άρθρο 48 του ν. 4313/2014.
2. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο “Πρόγραμμα Διαύγεια” και άλλες διατάξεις»
(Α’ 112).
3. Το β.δ. της 6.2.1956 «Περί καθορισμού των επαρχιακών οδών των Νομών του Κράτους κατά τις διατάξεις
του ν. 3155/1955» (Α’ 47).
4. Την υπό στοιχεία ΔΜΕΟ/ε/0/266/1995 υπουργική
απόφαση «Ανακατάταξη Επαρχιακού Οδικού Δικτύου
των Νομών της Χώρας» (Β’ 293).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1629
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1629/11.03.2024
5. Το υπ’ αρ. 15109/13.5.2013 έγγραφο της Διεύθυνσης
Οργάνωσης και Λειτουργίας ΟΤΑ του Υπουργείου Εσωτερικών «Εγκρίσεις αποφάσεων συλλογικών οργάνων
των ΟΤΑ που αφορούν μέτρα ρύθμισης οδικής κυκλοφορίας από τους Γενικούς Γραμματείς Αποκεντρωμένων
Διοικήσεων».
6. Την υπό στοιχεία ΔΟΥ/οικ/220/15.1.2015 εγκύκλιο
της Γενικής Γραμματείας Υποδομών του Υπουργείου Υποδομών Μεταφορών και Δικτύων «Μέτρα ρύθμισης της
κυκλοφορίας για την εκτέλεση έργων στο οδικό δίκτυο
της χώρας - Εφαρμογή των διατάξεων του άρθρου 52
του ν. 2696/1999 (ΚΟΚ) όπως τροποποιήθηκε και ισχύει
με το άρθρο 48 του ν. 4313/2014» (ΑΔΑ: Ω37Χ1-2ΥΑ).
7. Τις Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β’ 905/2011).
8. Την παρ. 3 του άρθρου 40 του Κεφαλαίου ΣΤ’ του
ν. 4735/2020 «Τροποποίηση του Κώδικα της Ελληνικής
Ιθαγένειας, νέο πλαίσιο επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής
Γραμματείας Ιθαγένειας και της Γενικής Γραμματείας Ανθρώπινου Δυναμικού Δημόσιου Τομέα του Υπουργείου
Εσωτερικών, ρυθμίσεις για την αναπτυξιακή προοπτική
και την εύρυθμη λειτουργία των Οργανισμών Τοπικής
Αυτοδιοίκησης και άλλες διατάξεις» (Α’ 197).
9. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107).
10. Τον ν. 2647/1998 «Μεταβίβαση αρμοδιοτήτων της
Περιφέρειες και την Αυτοδιοίκηση και άλλες διατάξεις»
(Α’ 237).
11. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
12. Το π.δ. 142/2010 «Οργανισμός της Αποκεντρωμένης Διοίκησης Μακεδονίας - Θράκης» (Α’ 235).
13. Την υπ’ αρ. 86781/19.12.2022 απόφαση του Υπουργού Εσωτερικών «Διορισμός του Ιωάννη Σάββα του
Κωνσταντίνου, στη θέση του μετακλητού Γραμματέα
Αποκεντρωμένης Διοίκησης Μακεδονίας  - Θράκης»
(Υ.Ο.Δ.Δ. 1183).
14. Την υπ’ αρ. 263518/22.12.2022 απόφαση του
Γραμματέα της Αποκεντρωμένης Διοίκησης Μακεδονίας - Θράκης «Ανάθεση άσκησης αρμοδιοτήτων σε
οργανικές μονάδες της Αποκεντρωμένης Διοίκησης
Μακεδονίας - Θράκης και παροχή εξουσιοδότησης
υπογραφής πράξεων και εγγράφων "Με εντολή Γραμματέα" στους προϊσταμένους των οργανικών μονάδων
της Αποκεντρωμένης Διοίκησης Μακεδονίας - Θράκης»
(ΑΔΑ: 6ΚΚΖΟΡ1Υ-ΙΧΑ).
15. Το υπ’ αρ. 1641116/11.12.2023 έγγραφο της Διεύθυνσης Διοίκησης Αποκεντρωμένης Διοίκησης Μακεδο-
νίας - Θράκης με το οποίο διαβιβάζεται στην υπηρεσία
μας η υπ’ αρ. 529/22.11.2023 (ΑΔΑ: 601ΘΩΞΘ-ΩΒΓ) απόφαση του Δημοτικού Συμβουλίου του Δήμου Παύλου
Μελά, ελεγμένη ως προς τη διαδικασία έκδοσής της. Το
παραπάνω έγγραφο πρωτοκολλήθηκε στην Υπηρεσία
μας στις 11.12.2023 και έλαβε τον υπ’ αρ. 164123.
16. Το υπ’ αρ. 5626/1.2.2024 έγγραφο της Διεύθυνσης Τεχνικών Υπηρεσιών του Δήμου Παύλου Μελά με
το οποίο διαβιβάστηκε στην υπηρεσία η κυκλοφοριακή μελέτη που συνοδεύει την απόφαση Δ.Σ. του θέμα-
τος όπως αυτή ελέγχθηκε, θεωρήθηκε και εγκρίθηκε
από την αρμόδια τεχνική υπηρεσία, κατ’ εφαρμογή της
παρ. 1 του άρθρου 52 και της παρ. 2 του άρθρου 10 του
ν. 2696/1999 (Α’ 57). Το παραπάνω έγγραφο πρωτοκολλήθηκε στην Υπηρεσία μας στις 2.2.2024 και έλαβε τον
υπ’ αρ. 17095.
17. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
Και επειδή:
Σύμφωνα με την υποβληθείσα κυκλοφοριακή μελέτη
που συνοδεύει την απόφαση του θέματος οι προτεινόμενες κυκλοφοριακές ρυθμίσεις είναι απαραίτητες
προκειμένου, με την εφαρμογή τους, να εκτελεστούν
απρόσκοπτα και με ασφάλεια οι εργασίες του έργου του
θέματος, αποφασίζουμε:
Την έγκριση της υπ’  αρ. 529/22.11.2023 (ΑΔΑ:
601ΘΩΞΘ-ΩΒΓ) απόφασης του Δημοτικού Συμβουλίου
του Δήμου Παύλου Μελά που αφορά σε προσωρινές
κυκλοφορικές ρυθμίσεις επί της Δημοτικής οδού Παύλου
Μελά στο Δ.Δ. Πολίχνης στα πλαίσια του έργου: «ΠΕΡΙΒΑΛΛΟΝΤΙΚΗ ΑΝΑΒΑΘΜΙΣΗ ΚΑΙ ΑΠΟΔΟΣΗ ΣΕ ΚΟΙΝΗ
ΧΡΗΣΗ ΤΟΥ ΜΠΠΠ».
Πιο συγκεκριμένα, οι κυκλοφοριακές ρυθμίσεις της
απόφασης του θέματος αφορούν:
- Στον πλήρη αποκλεισμό της οδού Παύλου Μελά από
τη συμβολή της με την οδό Αγ. Παντελεήμονος μέχρι
τη συμβολή της με την οδό Κανάρη, με διεξαγωγή της
κυκλοφορίας μέσω παρακαμπτήριων οδών.
- Στην αμφιδρόμηση της οδού Εθνικής Αντιστάσεως
στο τμήμα της μεταξύ των οδών Αγ. Παντελεήμονος και
Ελ. Βενιζέλου.
- Στη στένωση του πλάτους οδοστρώματος κυκλοφορίας από τη συμβολή της οδού Παύλου Μελά με την
οδό Κανάρη μέχρι το τέλος της ζώνης έργων, με την κυκλοφορία να διεξάγεται από το εναπομείναν ελεύθερο
οδόστρωμα.
Οι παραπάνω κυκλοφοριακές ρυθμίσεις συνοδεύονται
από προσωρινή απαγόρευση στάθμευσης στις θέσεις
που παρεμποδίζουν την εφαρμογή τους.
Αναλυτική περιγραφή των κυκλοφοριακών ρυθμίσεων
όπως εγκρίνονται με την παρούσα υπάρχει στην Α.Δ.Σ
του θέματος και την κυκλοφοριακή μελέτη που τη συνοδεύει (16ο, σχετ.), εφόσον δεν αντίκεινται στους όρους
και τις προϋποθέσεις της παρούσης.
Η διάρκεια των κυκλοφοριακών ρυθμίσεων της παρούσης ορίζεται σε τρεις (3) εβδομάδες σύμφωνα με το
χρονοδιάγραμμα εργασιών της Τεχνικής Έκθεσης που
συνοδεύει την απόφαση Δ.Σ. του θέματος. Η έναρξη
τους ορίζεται με την τοποθέτηση της σχετικής εργοταξιακής σήμανσης σύμφωνα με την κείμενη νομοθεσία
(τοποθέτηση των οικείων πινακίδων, σηματοδοτών ή
των διαγραμμίσεων στο οδόστρωμα) και την έγγραφη
ενημέρωση όλων των εμπλεκόμενων φορέων (αρμόδιο
τμήμα Τροχαίας, αρμόδια Τεχνική υπηρεσία, ΚΤΕΛ κ.λπ.)
και θα διατηρούνται καθ’ όλη τη διάρκεια ισχύος των
εργασιών.
Η εν λόγω έγκριση χορηγείται με τους εξής όρους και
προϋποθέσεις:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1629/11.03.2024
1. Τα γεωμετρικά χαρακτηριστικά, η σήμανση και
η εφαρμογή των επιμέρους περιοριστικών μέτρων
θα είναι σύμφωνα με τις Προδιαγραφές και Οδηγίες
Σήμανσης Εκτελούμενων Έργων (ΟΜΟΕ - ΣΕΕΟ) (Β΄ 905/
2011) κατ’ εφαρμογή των τυπικών σχεδίων και προσαρμοσμένα στα ιδιαίτερα χαρακτηριστικά του υπό παρέμ-
βαση οδικού δικτύου (7ο σχ.).
2. Καθ’ όλη της διάρκεια εφαρμογής των κυκλοφοριακών ρυθμίσεων της παρούσης θα πρέπει να αξιολογεί-
ται η αποτελεσματικότητα τους με κριτήρια τη βέλτιστη
λειτουργικότητα του οδικού δικτύου και την ασφάλεια
των χρηστών απ’ όλους τους εμπλεκόμενους φορείς στο
πλαίσιο των αρμοδιοτήτων τους.
3. Με την παρούσα εγκρίνονται τα μέτρα ρύθμισης
της κυκλοφορίας όπως προέκυψαν από τη σχετική κυκλοφοριακή μελέτη η οποία ελέγχθηκε και εγκρίθηκε
από την αρμόδια τεχνική υπηρεσία κατ’ εφαρμογή των
διατάξεων της παρ. 1 του άρθρου 52 του ΚΟΚ.
4. Η παρούσα απόφαση αφορά στα μέτρα ρύθμισης
της κυκλοφορίας και όχι στην έγκριση της κυκλοφοριακής μελέτης και της εργοταξιακής σήμανσης που
συνοδεύει την απόφαση Δ.Σ. του θέματος. Αρμόδιος
φορέας για τη μελέτη εφαρμογής των κυκλοφοριακών
ρυθμίσεων της παρούσης, την επιλογή και χωροθέτηση
της κατάλληλης εργοταξιακής σήμανσης κατ’ εφαρμογή
των σχετικών Οδηγιών, είναι ο κατά περίπτωση αρμόδιος
φορέας συντήρησης της υπό παρέμβαση οδού, σύμφωνα με τις διατάξεις του άρθρου 10 του ν. 2696/1999.
5. Η διαδοχή των εργασιών θα καθορίζεται με κριτήρια
την εύρυθμη λειτουργία της κυκλοφορίας.
6. Η κυκλοφορία των οχημάτων θα διεξάγεται από
παρακαμπτήριες οδούς με γεωμετρικά και λειτουργικά
χαρακτηριστικά ικανά για την εξυπηρέτηση του επιπλέον κυκλοφοριακού φόρτου. Εφόσον από την αρμόδια
υπηρεσία κρίνεται απαραίτητο, οι οδηγοί θα πρέπει να
ενημερώνονται με πληροφοριακές πινακίδες για τις διαδρομές παράκαμψης μέσω παρακείμενων οδών των
κλειστών οδικών τμημάτων. Η χωροθέτηση της σήμανσης για την καθοδήγηση των οδηγών στη διαδρομή πα-
ράκαμψης θα πρέπει να είναι κατατοπιστική, έγκαιρη και
ευκρινής κατ’ εφαρμογή των σχετικών Προδιαγραφών
δεδομένου ότι ο πλεονασμός μπορεί να επιφέρει σύγχυση στους χρήστες της οδού.
7. Τα τμήματα που καταλήγουν στη ζώνη των εργασιών
και δύναται να μετατραπούν σε αδιέξοδο εφαρμόζεται η
σχετική ενημέρωση, κατ’ εφαρμογή του τυπικού Σχεδίου
3.1.4 του 7ου σχ.
8. Σε περιορισμένες συνθήκες φωτεινότητας, η σήμανση θα πρέπει να προσαρμόζεται κατάλληλα ώστε
να εξασφαλίζει την επαρκή ορατότητα για την ασφαλή
κίνηση των χρηστών της οδού.
9. Θα πρέπει να εξασφαλίζεται η ασφαλής πρόσβαση
των εργαζόμενων και των εργοταξιακών οχημάτων, από
και προς τους χώρους εργασιών.
10. Πριν την έναρξη των εργασιών θα πρέπει να γίνει ενημέρωση τυχόν επιχειρήσεων που επηρεάζονται
από τις κυκλοφοριακές ρυθμίσεις του θέματος ώστε να
εξασφαλίζεται η ανεμπόδιστη και με όρους ασφάλειας
λειτουργία τους.
11. Σε κάθε περίπτωση θα πρέπει να εξασφαλίζεται η
ανεμπόδιστη, ταχεία και ασφαλής διέλευση οχημάτων
έκτακτης Ανάγκης (ασθενοφόρα, πυροσβεστικά, περιπολικά) καθώς και η απρόσκοπτη πρόσβαση στις παρόδιες
ιδιοκτησίες και επιχειρήσεις.
12. Να εξασφαλίζεται η ασφαλής διέλευση των πεζών,
συμπεριλαμβανομένων των Ατόμων με Αναπηρία (ΑμεΑ)
σε όλο το μήκος της ζώνης των έργων.
13. Οι σηματωροί θα πρέπει να είναι πλήρως ορατοί
από όλους τους χρήστες της οδού και η επικοινωνία τους
άμεση και αδιάλειπτη ώστε να εξασφαλίζεται η εύρυθμη
και αποτελεσματική καθοδήγηση οχημάτων και πεζών.
14. Η παρούσα ισχύει για τις κυκλοφοριακές συνθήκες
βάσει των οποίων συντάχθηκε η κυκλοφορική μελέτη
που συνοδεύει την απόφαση Δ.Σ. του θέματος.
15. Η απόφαση αυτή δεν υποκαθιστά απαιτούμενες
άλλες άδειες ή εγκρίσεις.
Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή εκτέ-
λεση και λειτουργία στα πλαίσια των αρμοδιοτήτων τους.
Η παρούσα απόφαση αναρτάται στο διαδίκτυο, στον
ιστότοπο του Προγράμματος «Διαύγεια», σύμφωνα με
τις διατάξεις του ν. 3861/2010 (Α’ 112).
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 23 Φεβρουαρίου 2024
Ο Γραμματέας
Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 28609
(2)
Συμπλήρωση - τροποποίηση απόφασης έγκρισης
ανώτατου ορίου επιτρεπόμενων ημερών κίνησης
εκτός έδρας των αιρετών/ειδικού προσωπικού
και υπαλλήλων υπηρετούντων στις Διευθύνσεις
Κεντρικής Υπηρεσίας της Περιφέρειας Κεντρικής
Μακεδονίας και στις Διευθύνσεις της Μητροπολιτικής Ενότητας Θεσσαλονίκης για το έτος 2024.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ-ΘΡΑΚΗΣ
Έχοντας υπόψη:
1. Τις διατάξεις του άρθρου 280 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (Α’ 87).
2. Τις διατάξεις της παρ. 3 του άρθρου 2 του ν. 2685/
1999 «Κάλυψη δαπανών μετακινούμενων υπαλλήλων
εντός και εκτός Επικράτειας και άλλες διατάξεις» (Α’ 35).
3. Τις διατάξεις της παρ. 3 του άρθρου 9 του ν. 3833/
2010 «Προστασία της εθνικής οικονομίας-επείγοντα μέτρα
για τη αντιμετώπιση της δημοσιονομικής κρίσης» (Α’ 40).
4. Τις διατάξεις του άρθρου 3 της υποπαρ. Δ.9 της
παρ. Δ του άρθρου 2 του ν. 4336/2015 «Συνταξιοδοτικές
διατάξεις - Κύρωση του Σχεδίου Σύμβασης Οικονομικής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1629/11.03.2024
Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας
Χρηματοδότησης» (Α’ 94).
5. Την υπό στοιχεία οικ. 2/74450/ΔΕΠ/24.11.2015 εγκύκλιο του Υπουργείου Οικονομικών «Παροχή οδηγιών
για την εφαρμογή των διατάξεων της υποπαρ. Δ9 της
παρ. Δ του άρθρου 2 του ν. 4336/2015 "Δαπάνες μετακινούμενων εντός και εκτός επικράτειας" (Α’ 94)».
6. Τις διατάξεις της παρ. 2 του άρθρου 36 του ν. 4484/
2017 «Προσαρμογή της Ελληνικής Νομοθεσίας στις διατάξεις της Οδηγίας (ΕΕ) 2016/881 και άλλες διατάξεις»
(Α’ 110).
7. Τις διατάξεις της περ. ββ της παρ. Α του άρθρου 8
του π.δ. 142/2010 «Οργανισμός της Αποκεντρωμένης
Διοίκησης Μακεδονίας- Θράκης» (Α’ 235).
8. Τις διατάξεις των άρθρων 28 και 28Α του ν. 4354/2015
«Εκδημοκρατισμός της Διοίκησης - Καταπολέμηση γραφειοκρατίας και Ηλεκτρονική Διακυβέρνηση, Αποκατά-
σταση αδικιών και άλλες διατάξεις» (Α’ 47).
9. Την υπ’ αρ. 86781/19.12.2022 (Υ.Ο.Δ.Δ. 1183) απόφαση του Υπουργού Εσωτερικών, αναφορικά με τον δι-
ορισμό του Ιωάννη Σάββα του Κωνσταντίνου στη θέση
του Γραμματέα της Αποκεντρωμένης Διοίκησης Μακεδονίας - Θράκης.
10. Το υπ’ αρ. 88914 (1487)/7.2.2024 διαβιβαστικό
αίτημα της Διεύθυνσης Ανθρώπινου Δυναμικού και
Διαχείρισης Ποιότητας της Περιφέρειας Κεντρικής Μακεδονίας, αναφορικά με την συμπλήρωση - τροποποί-
ηση απόφασης έγκρισης του ανώτατου ορίου επιτρεπόμενων κατ’ έτος ημερών κίνησης εκτός έδρας των
αιρετών, ειδικού προσωπικού και των υπηρετούντων
σε αυτήν υπαλλήλων της για το έτος 2024: 1) λόγω σύστασης γραφείων: α) Αναπληρώτριας Περιφερειάρχη
και αντικατάστασης του Γραφείου Αντιπεριφερειάρχη
Οικονομικών και Προγραμματισμού, β) Γραφείου Αντιπεριφερειάρχη Εθελοντισμού και Νεολαίας, γ) Γραφεί-
ου Ανιτπεριφερειάρχη Εξωστρέφειας, 2) λόγω της εκ
παραδρομής παράλειψης του λεκτικού «(ΙΔΟΧ)» για
την εγγραφή «ΔΕ Διοικητικών Γραμματέων, 1*25» του
Τμήματος Φυτικής και Ζωικής Παραγωγής της Διεύθυνσης Αγροτικής Οικονομίας και Αλιείας Μ.Ε.Θ. και της
εκ παραδρομής αναφοράς του «Γραφείου Αγροτικής
Ανάπτυξης Χαλάστρας» ως «Γραφείο Αγροτικής Ανάπτυξης Ιωνίας» στην εν λόγω Διεύθυνση και 3) λόγω ανα-
γκών μετακίνησης εκτός έδρας ενός (1) υπαλλήλου του
Γραφείου Περιφερειάρχη, κλάδου ΠΕ Πληροφορικής,
ειδικότητας ΠΕ Πληροφορικής (ΠΕ SOFTWARE), όπως
αναλυτικά αναφέρεται σε αυτό.
11. Την υπ’ αρ. 138966/13.10.2023 απόφαση Γραμματέα της Αποκεντρωμένης Διοίκησης Μακεδονίας -
Θράκης «Ανώτατο όριο επιτρεπόμενων ημερών κίνησης εκτός έδρας των αιρετών/ειδικού προσωπικού και
υπαλλήλων υπηρετούντων στις Διευθύνσεις Κεντρικής
Υπηρεσίας της Περιφέρειας Κεντρικής Μακεδονίας και
στις Διευθύνσεις της Μητροπολιτικής Ενότητας Θεσσαλονίκης για το έτος 2024» (Β’ 6110).
12. Το ύψος της προκαλούμενης από την απόφαση
αυτή δαπάνης, σύμφωνα με το ανωτέρω διαβιβαστικό
έγγραφο της Περιφέρειας Κεντρικής Μακεδονίας, παραμένει στο ποσό των 1.866.000,00 € από τις πιστώσεις του
Π/Υ έτους 2024 του φορέα και βαρύνει τους Κ.Α. 0719,
0721, 0722 και τους φορείς 721. Κατά τη διάρκεια του
οικονομικού έτους 2024 ενδέχεται να τροποποιηθούν οι
ανωτέρω πιστώσεις, αποφασίζουμε:
Συμπληρώνουμε - τροποποιούμε την υπ’ αρ. 138966/
13.10.2023 (Β’ 6110) αρχική απόφαση αναφορικά με
την έγκριση ανώτατου ορίου επιτρεπόμενων κατά το
έτος 2024 ημερών μετακίνησης εκτός έδρας αιρετών/
ειδικού προσωπικού και υπαλλήλων υπηρετούντων στις
Διευθύνσεις της Κεντρικής Υπηρεσίας της Περιφέρειας
Κεντρικής Μακεδονίας και στις Διευθύνσεις της Μητροπολιτικής Ενότητας Θεσσαλονίκης, ως εξής:
Α/Α
ΗΜΕΡΕΣ ΜΕΤΑΚΙΝΗΣΗΣ ΕΚΤΟΣ ΕΔΡΑΣ ΑΙΡΕΤΩΝ /ΕΙΔΙΚΩΝ ΘΕΣΕΩΝ ΕΔΡΑΣ Π.Κ.Μ.- ΕΤΟΥΣ 2024
ΑΝΑΠΛΗΡΩΤΗΣ ΠΕΡΙΦΕΡΕΙΑΡΧΗΣ
1*60
ΕΠΙΣΤΗΜΟΝΙΚΟΣ ΣΥΝΕΡΓΑΤΗΣ ΑΝΑΠΛΗΡΩΤΗ ΠΕΡΙΦΕΡΕΙΑΡΧΗ
1*40
ΑΝΤΙΠΕΡΙΦΕΡΕΙΑΡΧΗΣ ΕΞΩΣΤΡΕΦΕΙΑΣ
1*60
ΑΝΤΙΠΕΡΙΦΕΡΕΙΑΡΧΗ ΕΘΕΛΟΝΤΙΣΜΟΥ ΚΑΙ ΝΕΟΛΑΙΑΣ
1*60
Α/Α
ΗΜΕΡΕΣ ΜΕΤΑΚΙΝΗΣΗΣ ΕΚΤΟΣ ΕΔΡΑΣ ΥΠΑΛΛΗΛΩΝ ΕΔΡΑΣ & Μ .Ε. Θ.- ΕΤΟΥΣ 2024
ΓΡΑΦΕΙΟ ΠΕΡΙΦΕΡΕΙΑΡΧΗ
ΠΕ ΠΛΗΡΟΦΟΡΙΚΗΣ/ΠΕ ΠΛΗΡΟΦΟΡΙΚΗΣ (SOFTWARE)
1*45
ΓΡΑΦΕΙΟ ΑΝΑΠΛΗΡΩΤΗ
ΠΕΡΙΦΕΡΕΙΑΡΧΗ
ΠΕ ΠΕΡΙΒΑΛΛΟΝΤΟΣ/ΠΕ ΠΕΡΙΒΑΛΛΟΝΤΟΣ
1*30
ΤΕ ΔΙΟΙΚΗΤΙΚΟΥ- ΛΟΓΙΣΤΙΚΟΥ/ ΤΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ
1*30
ΔΙΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ ΑΛΙΕΙΑΣ Μ.Ε.Θ.
ΤΜΗΜΑ ΦΥΤΙΚΗΣ ΚΑΙ ΖΩΪΚΗΣ ΠΑΡΑΓΩΓΗΣ
ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ (ΙΔΟΧ)
1*25
ΓΡΑΦΕΙΟ ΑΓΡΟΤΙΚΗΣ ΑΝΑΠΤΥΞΗΣ ΧΑΛΑΣΤΡΑΣ
ΤΕ ΤΕΧΝΟΛΟΓΩΝ ΓΕΩΠΟΝΙΑΣ
1*60
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1629/11.03.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 26 Φεβρουαρίου 2024
Ο Γραμματέας
Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 109
(3)
Καθιέρωση υπερωριακής απασχόλησης, Κυριακών και εξαιρέσιμων, διοικητικής υπαλλήλου
Ι.Δ.Α.Χ. και Διευθύντριας της Εταιρείας Προστασίας Ανήλικων Πειραιά για το έτος 2024.
Ο ΠΡΟΕΔΡΟΣ
ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ
ΤΗΣ ΕΤΑΙΡΕΙΑΣ ΠΡΟΣΤΑΣΙΑΣ ΑΝΗΛΙΚΩΝ ΠΕΙΡΑΙΑ
Έχοντας υπόψη:
1. Το άρθρο 11 του ν. 4109/2013 «Κατάργηση και συγχώνευση νομικών προσώπων του Δημοσίου και του ευ-
ρύτερου δημόσιου τομέα - Σύσταση Γενικής Γραμματείας
για το συντονισμό του κυβερνητικού έργου και άλλες
διατάξεις» (Α’ 16).
2. Τις αποφάσεις του Υπουργού Δικαιοσύνης
(Υ.Ο.Δ.Δ. 1153/2022 και Υ.Ο.Δ.Δ. 601/2023), περί ορισμού του Προέδρου και των Μελών, καθώς της αντικα-
τάστασης του προέδρου και του αναπληρωτή αυτού,
του Διοικητικού Συμβουλίου της Εταιρείας Προστασίας
Ανήλικων Πειραιά.
3. Την απόφαση της 7ης Τακτικής Συνεδρίασης στις
17.7.2023 του Διοικητικού Συμβουλίου της Ε.Π.Α. Πειραιά, επί του 1ου Θέματος της Ημερήσιας Διάταξης,
περί ανάληψης των καθηκόντων του νέου προέδρου
και συγκρότησης σε σώμα των μελών του Διοικητικού
Συμβουλίου της.
4. Τον εγκεκριμένο Εσωτερικό Κανονισμό Λειτουργίας και Αρμοδιοτήτων του Διοικητικού Συμβουλίου της
Ε.Π.Α. Πειραιά (υπ’ αρ. 175/13.10.1988).
5. Το άρθρο 29 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.
(ν. 3528/2007, Α’ 26).
6. Το άρθρο 20 του ν. 4354/2015 (Α’ 176), περί μισθολογικών ρυθμίσεων των υπαλλήλων του Δημοσίου, των
Οργανισμών Τοπικής Αυτοδιοίκησης (Ο.Τ.Α.) πρώτου και
δεύτερου βαθμού, των Νομικών Προσώπων Δημοσίου
(Ν.Π.Δ.Δ.) και Ιδιωτικού Δικαίου (Ν.Π.Ι.Δ.), που αφορά
αποζημιώσεις για υπερωριακή εργασία, Κυριακές και
εξαιρέσιμα.
7. Την έγκριση του Προϋπολογισμού Οικονομικού
έτους 2024 της Ε.Π.Α. Πειραιά (υπ’ αρ. 72732/27.12.2023,
με ΑΔΑ: ΨΔΣ6Ω-4ΕΧ, με την ανωτέρω απόφαση του
Υπουργού Δικαιοσύνης, στην οποία υπάρχουν οι αντίστοιχοι ΚΑΕ για τις ανάλογες πιστώσεις.
8. Την έγκριση της σύστασης συνεργείου από τους Διοικητικούς υπαλλήλους Ι.Δ.Α.Χ. της Ε.Π.Α.Π. για το έτος
2024, από το Διοικητικό Συμβούλιο της Ε.Π.Α. Πειραιά
στην 7η Τακτική Συνεδρίαση στις 22.11.2022, με την
εγκριτική απόφαση επί του 16ου θέματος της ημερήσιας διάταξης.
9. Τις ανάγκες της υπηρεσίας, προκειμένου να εκτελεστεί πλήρως και προσηκόντως η εν συνόλω διοικητική
εργασία της Δημόσιας Δομής Παιδικής Προστασίας, καθώς και η οργάνωση και ο συνολικός συντονισμός όλων
των Τμημάτων και των προσφερόμενων υπηρεσιών της,
αλλά και ο σχεδιασμός και η στη συνέχεια υλοποίηση
προσέτι του καθημερινού και μηνιαίου προγραμματισμού, και της υλοποίησης των γενικότερων στόχων,
που έχουν τεθεί, με την εκδήλωση των ενεργειών που
αφορούν τους διαμένοντες σε αυτήν ανήλικους, κατά
την καθημερινή απογευματινή υπερωριακή εργασία,
καθώς και της εργασίας τις Κυριακές και εξαιρέσιμες
ημέρες του έτους 2024, ιδιαίτερα από την ασκούσα καθήκοντα Διευθύντριας και, με δεδομένο ότι, σύμφωνα
με τις κείμενες διατάξεις, η Στέγη Διαβίωσης-Φιλοξενίας
της Δομής λειτουργεί σε 24ωρη βάση, συνεχώς καθ’ όλη
τη διάρκεια του έτους, ενώ σε εξαιρετικές περιστάσεις,
όπως συντρέχει εν προκειμένω, με τα συνεχιζόμενα μέτρα κατά της πανδημίας του κορονοϊού COVID-19 και
της έξαρσης των ιώσεων και λοιμώξεων, οι ανήλικοι δεν
εισέρχονται είτε εξέρχονται αυτής χωρίς τη λήψη όλων
των προβλεπόμενων υγειονομικών μέτρων και οδηγιών,
είτε όταν απαιτείται η μετάβαση των ανήλικων σε δραστηριότητες, όπως, σε Φροντιστήρια, εν γένει εκδηλώ-
σεις, σε Ιατρούς, σε Νοσοκομεία, αθλοπαιδιές κ.ά., όπου
πολλές φορές είναι απαραίτητη η συνεχής συνοδεία
και φροντίδα κατά τις δράσεις αυτές, επισκέψεις είτε τη
νοσηλεία αυτών, εξαιρετικές περιστάσεις που καθ’ ολοκληρία εξακολουθούν να ισχύουν και στην περίπτωση
συνοδείας των ανήλικων στη μετάβαση και επιστροφή
από τα σχολεία τους, και τη στη συνέχεια διαβίωση τους
εντός των χώρων της Ε.Π.Α. Πειραιά, και της ανάγκης
οργάνωσης και υλοποίησης όλων των δράσεων αυτών,
με σκοπό τη συνεχή διατήρηση του υψηλού επιπέδου
διαβίωσης των ανήλικων παιδιών και εφήβων, την οποία
αυτοί και απολαμβάνουν, αποφασίζουμε:
Την καθιέρωση υπερωριακής απασχόλησης της υπαλλήλου Ι.Δ.Α.Χ. Αγγελικής Κουζούμη, Διευθύντριας της
Εταιρείας Προστασίας Ανήλικων Πειραιά (Ε.Π.Α. Πειραιά),
για το έτος 2024 καταμεριζόμενων ανά εξάμηνο, ως εξής:
Αριθμός
υπηρετούντων
υπαλλήλων
Απογευματινές
από 6η πρωινή
μέχρι 22η ώρα
Κυριακές και αργίες
από 6η πρωινή
μέχρι 22η ώρα
Π.Ε.
Διοικητικού Λογιστικού
Έως 240 ώρες
Έως 192 ώρες
Σύνολο υπερωριών για το έτος 2024 καταμεριζόμενων
ανά εξάμηνο εντός του έτους, της ως άνω υπαλλήλου 240
ώρες, και Κυριακών και εξαιρέσιμων 192 ώρες.
- Η παρούσα αποτελεί πρόβλεψη για την κάλυψη των
αναγκών της υπηρεσίας, για το έτος 2024, και η δαπάνη βαρύνει την Εταιρεία Προστασίας Ανηλίκων Πειραιά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1629/11.03.2024
Ν.Π.Δ.Δ., που διέπεται από τον ν. 4109/2013 (Α’ 16), όπου
και προβλέπεται η 24ώρη λειτουργία αυτής, καθώς και
στον Οργανισμό της (π.δ. 272/1991 - Α’ 100), και συγκεκριμένα τους ΚΑΕ εξόδων 0261 (υπερωρίες) και 0263
(Κυριακές και αργίες).
- Οι ώρες που προβλέπονται ανά υπάλληλο είναι ίσες
με τα όρια που θέτουν οι σχετικές διατάξεις και ο αριθμός
των δεδουλευμένων ωρών των υπαλλήλων θα βεβαιώνεται από τον πρόεδρο του Διοικητικού Συμβουλίου της
Εταιρείας Προστασίας Ανηλίκων Πειραιά.
Η απόφαση αυτή, να δημοσιευθεί στην Εφημερίδα
της Κυβερνήσεως.
Πειραιάς, 23 Φεβρουαρίου 2024
Ο Πρόεδρος
ΙΩΑΝΝΗΣ ΧΑΤΖΟΓΛΟΥ
Ι
Αριθμ. 110
(4)
Καθιέρωση υπερωριακής απασχόλησης, Κυριακών και εξαιρέσιμων, των υπαλλήλων του Τμή-
ματος Επίβλεψης, που υπηρετούν στην Εταιρεία
Προστασίας Ανήλικων Πειραιά για το έτος 2024.
Ο ΠΡΟΕΔΡΟΣ
ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ
ΤΗΣ ΕΤΑΙΡΕΙΑΣ ΠΡΟΣΤΑΣΙΑΣ ΑΝΗΛΙΚΩΝ ΠΕΙΡΑΙΑ
Έχοντας υπόψη:
1. Το άρθρο 11 του ν. 4109/2013 «Κατάργηση και συγχώνευση νομικών προσώπων του Δημοσίου και του ευ-
ρύτερου δημόσιου τομέα - Σύσταση Γενικής Γραμματείας
για το συντονισμό του κυβερνητικού έργου και άλλες
διατάξεις» (Α’ 16).
2. Την απόφαση του Υπουργού Δικαιοσύνης
(Υ.Ο.Δ.Δ. 1153/2022), περί ορισμού του Προέδρου και
των Μελών του Διοικητικού Συμβουλίου της Εταιρείας
Προστασίας Ανηλίκων Πειραιά.
3. Την απόφαση της 1ης Τακτικής Συνεδρίασης στις
20.1.2023 του Διοικητικού Συμβουλίου της Ε.Π.Α. Πειραιά, επί του 1ου Θέματος της Ημερήσιας Διάταξης, περί
ανάληψης των καθηκόντων της νέας προέδρου και των
νέων μελών του Διοικητικού Συμβουλίου της.
4. Τον εγκεκριμένο Εσωτερικό Κανονισμό Λειτουργίας και Αρμοδιοτήτων του Διοικητικού Συμβουλίου της
Ε.Π.Α. Πειραιά (υπ’ αρ. 175/13.10.1988).
5. Το άρθρο 29 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.
(ν. 3528/2007, Α’ 26).
6. Το άρθρο 20 του ν. 4354/2015 (Α’ 176), περί μισθολογικών ρυθμίσεων των υπαλλήλων του Δημοσίου, των
Οργανισμών Τοπικής Αυτοδιοίκησης (Ο.Τ.Α.) πρώτου και
δεύτερου βαθμού, των Νομικών Προσώπων Δημοσίου
(Ν.Π.Δ.Δ.) και Ιδιωτικού Δικαίου (Ν.Π.Ι.Δ.), ως ισχύει, που
αφορά αποζημιώσεις για υπερωριακή εργασία, Κυριακές
και εξαιρέσιμα.
7. Την έγκριση του Προϋπολογισμού Οικονομικού
Έτους 2024 της Ε.Π.Α. Πειραιά (υπ’ αρ. 72732/27.12.2023,
με ΑΔΑ:ΨΔΣ6Ω-4ΕΧ, με την ανωτέρω απόφαση του
Υπουργού Δικαιοσύνης, στην οποία υπάρχουν οι αντίστοιχοι ΚΑΕ για τις ανάλογες πιστώσεις.
8. Την έγκριση της σύστασης συνεργείου από τους
εννέα (9) μόνιμους υπαλλήλους Δ.Ε. Φύλαξης του Τμήματος Επίβλεψης για το έτος 2024, από το Διοικητικό
Συμβούλιο της Ε.Π.Α. Πειραιά στην 1η Τακτική Συνεδρίαση στις 16.1.2024, με την εγκριτική απόφαση επί του
5ου θέματος της ημερήσιας διάταξης.
9. Το γεγονός ότι, προκειμένου να εκτελεστεί πλήρως και προσηκόντως η εργασία της Επίβλεψης και της
Φύλαξης των διαμενόντων σε αυτήν ανήλικων παιδιών
και εφήβων, κατά τις καθημερινές νύκτες, καθώς και
τις ημερήσιες και νυκτερινές ώρες των Κυριακών και
εξαιρέσιμων ημερών του έτους 2024, και με δεδομένο
ότι, σύμφωνα με τις κείμενες διατάξεις, η Στέγη Διαβίωσης-Φιλοξενίας της Εταιρείας Προστασίας Ανηλίκων
Πειραιά λειτουργεί σε 24ωρη συνεχή βάση, και καθ’ όλη
τη διάρκεια του έτους, ενώ σε εξαιρετικές περιστάσεις,
όπως συντρέχει μέχρι και σήμερα εν προκειμένω, με τα
συνεχιζόμενα μέτρα κατά της πανδημίας του κορονοϊού
COVID-19 και της έξαρσης των ιώσεων και λοιμώξεων,
οι ανήλικοι εξέρχονται αυτής με τη λήψη όλων των προβλεπόμενων υγειονομικών μέτρων, ώστε να ασκούν το
σύνολο των δραστηριοτήτων τους, είτε όταν απαιτείται
η μετάβαση των ανήλικων σε εξωσχολικές δραστηριότητες όπως, σε φροντιστήρια, εν γένει εκδηλώσεις, σε
Ιατρούς, σε Νοσοκομεία κ.ά., όπου πολλές φορές είναι
απαραίτητη η συνεχής συνοδεία και φροντίδα κατά τις
δράσεις αυτές, επισκέψεις, είτε κατά τη νοσηλεία αυτών,
εξαιρετικές περιστάσεις που καθ’ ολοκληρία εξακολουθούν να ισχύουν και στην περίπτωση συνοδείας των
ανήλικων στη μετάβαση και επιστροφή από τα σχολεία
τους και τη στη συνέχεια διαβίωσή τους εντός των χώρων της Εταιρείας Προστασίας Ανήλικων Πειραιά, με
συνέπεια σε όλες αυτές τις περιστάσεις να απαιτείται η
συνεχής εργασία τουλάχιστον με δύο (2) υπαλλήλους
σε κάθε βάρδια όλες τις ημέρες και ώρες, προκειμένου
να καλύπτονται οι ιδιαίτερα αυξημένες, πολλές φορές
απρόβλεπτες, και έντονα επιτακτικές ανάγκες, ώστε να
διασφαλίζεται απόλυτα η ασφάλεια, η ζωή και υγεία των
διαμενόντων σε αυτήν ανήλικων παιδιών και εφήβων
αποφασίζουμε:
Εγκρίνουμε, για το έτος 2024, συνολικά οκτώ χιλιάδες
διακόσιες ογδόντα (8.280) ώρες, επιμεριζόμενες ανά
εξάμηνο για απασχόληση με αποζημίωση, των εννέα (9)
μόνιμων υπαλλήλων Δ.Ε. Παιδονόμων-Φύλαξης του Τμήματος Επίβλεψης της Εταιρείας Προστασίας Ανήλικων
Πειραιά, ήτοι των Δημητρίου Θεοδωρέλου, Νικολάου
Φούκα, Λάμπρου Κούρτη, Νικολάου Τσιανάκα, Βασιλείας
Αντώνογλου, Ιωάννας Δογάνη, Μαρίας Ναυρόζογλου,
Σταυρούλα Ξύστρα, και Ιωάννας-Αγλαΐας Οικονομοπούλου, κατά τις νυχτερινές ώρες των καθημερινών ημερών,
καθώς και τις νυχτερινές και ημερήσιες ώρες των Κυριακών και Εξαιρέσιμων ημερών, προς συμπλήρωση της
εβδομαδιαίας υποχρεωτικής εργασίας τους, σε 24ωρη
καθημερινή ανεξαιρέτως εργασία με βάρδιες, για το τρέχον έτος 2024, ως εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1629/11.03.2024
Αριθμός Υπηρετούντων
Υπαλλήλων Τμήματος
Επίβλεψης
Νυχτερινή εργασία καθημερινών
(προς συμπλήρωση) από 22η
βραδινή μέχρι 6η πρωινή
Νυχτερινή εργασία Κυριακών και αργιών
(εξαιρέσιμων) από 22η βραδινή μέχρι 6η πρωινή
Εργασία Κυριακών και αργιών (εξαιρέσιμων) από
6η πρωινή μέχρι 22η βραδινή
Δ.Ε. Φύλαξης
4.680 ΩΡΕΣ
3.600 ΩΡΕΣ
Σύνολο για το έτος 2024, επιμεριζόμενες ανά εξάμηνο, και των εννέα ανωτέρω υπαλλήλων 4.680 ώρες νυκτερινής
εργασίας καθημερινών, και νυκτερινής εργασίας Κυριακών και Εξαιρέσιμων 3.600 ώρες.
- Η παρούσα αποτελεί πρόβλεψη, κατά τα προαναφερόμενα, για την κάλυψη των αναγκών της υπηρεσίας για
το έτος 2024 και η δαπάνη βαρύνει την Εταιρεία Προστασίας Ανήλικων Πειραιά, Ν.Π.Δ.Δ. που διέπεται από τον
ν. 4109/2013 (Α’ 16), όπου και προβλέπεται η 24ωρη λειτουργία αυτής, καθώς και στον Οργανισμό της (π.δ. 272/1991 Α’ 100) και συγκεκριμένα τον ΚΑΕ εξόδων 0261 (υπερωρίες) και 0263 (Κυριακές και αργίες).
- Οι ώρες που προβλέπονται ανά υπάλληλο είναι ίσες με τα όρια που θέτουν οι σχετικές διατάξεις, και ο αριθμός
των δεδουλευμένων ωρών των υπαλλήλων, θα βεβαιώνεται από τη Διευθύντρια της Εταιρείας Προστασίας Ανήλικων Πειραιά.
Η απόφαση αυτή να δημοσιευθεί στην Εφημερίδα της Κυβερνήσεως.
Πειραιάς, 23 Φεβρουαρίου 2024
Ο Πρόεδρος
ΙΩΑΝΝΗΣ ΧΑΤΖΟΓΛΟΥ
Ι
Αριθμ. 111
(5)
Καθιέρωση υπερωριακής απασχόλησης, Κυριακών και εξαιρέσιμων, διοικητικών υπαλλήλων
Ι.Δ.Α.Χ. και μονίμων της Εταιρείας Προστασίας
Ανήλικων Πειραιά για το έτος 2024 .
Ο ΠΡΟΕΔΡΟΣ
ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ
ΤΗΣ ΕΤΑΙΡΕΙΑΣ ΠΡΟΣΤΑΣΙΑΣ ΑΝΗΛΙΚΩΝ ΠΕΙΡΑΙΑ
Έχοντας υπόψη:
1. Το άρθρο 11 του ν. 4109/2013 «Κατάργηση και συγχώνευση νομικών προσώπων του Δημοσίου και του ευ-
ρύτερου δημόσιου τομέα - Σύσταση Γενικής Γραμματείας
για το συντονισμό του κυβερνητικού έργου και άλλες
διατάξεις» (Α’ 16).
2. Τις αποφάσεις του Υπουργού Δικαιοσύνης
(Υ.Ο.Δ.Δ. 1153/2022 και Υ.Ο.Δ.Δ. 601/2023), περί ορισμού του Προέδρου και των Μελών, καθώς της αντικα-
τάστασης του προέδρου και του αναπληρωτή αυτού,
του Διοικητικού Συμβουλίου της Εταιρείας Προστασίας
Ανήλικων Πειραιά.
3. Την απόφαση της 7ης Τακτικής Συνεδρίασης στις
17.7.2023 του Διοικητικού Συμβουλίου της Ε.Π.Α. Πειραιά, επί του 1ου Θέματος της Ημερήσιας Διάταξης,
περί ανάληψης των καθηκόντων του νέου προέδρου
και συγκρότησης σε σώμα των μελών του Διοικητικού
Συμβουλίου της.
4. Τον εγκεκριμένο Εσωτερικό Κανονισμό Λειτουργίας και Αρμοδιοτήτων του Διοικητικού Συμβουλίου της
Ε.Π.Α. Πειραιά (υπ’ αρ. 175/13.10.1988).
5. Το άρθρο 29 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.
(ν. 3528/2007, Α’ 26).
6. Το άρθρο 20 του ν. 4354/2015 (Α’ 176), περί μισθολογικών ρυθμίσεων των υπαλλήλων του Δημοσίου, των
Οργανισμών Τοπικής Αυτοδιοίκησης (Ο.Τ.Α.) πρώτου και
δεύτερου βαθμού, των Νομικών Προσώπων Δημοσίου
(Ν.Π.Δ.Δ.) και Ιδιωτικού Δικαίου (Ν.Π.Ι.Δ.), ως ισχύει, που
αφορά αποζημιώσεις για υπερωριακή εργασία, Κυριακές
και εξαιρέσιμα.
7. Την έγκριση του Προϋπολογισμού Οικονομικού
Έτους 2024 της Ε.Π.Α. Πειραιά (υπ’ αρ. 72732/27.12.2023,
με ΑΔΑ:ΨΔΣ6Ω-4ΕΧ, με την ανωτέρω απόφαση του
Υπουργού Δικαιοσύνης, στην οποία υπάρχουν οι αντίστοιχοι ΚΑΕ για τις ανάλογες πιστώσεις.
8. Την έγκριση της σύστασης συνεργείου από Διοικητικούς υπάλληλους Ι.Δ.Α.Χ. και μόνιμων της Ε.Π.Α.Π. για
το έτος 2024, από το Διοικητικό Συμβούλιο της Ε.Π.Α.
Πειραιά στην 1η Τακτική Συνεδρίαση στις 16.1.2024, με
την εγκριτική απόφαση επί του 6ου θέματος της ημερήσιας διάταξης.
9. Τις ανάγκες της υπηρεσίας προκειμένου να εκτελεστεί πλήρως και προσηκόντως η διοικητική και επι-
στημονική εργασία της Δημόσιας Δομής, καθώς και η
εύρυθμη λειτουργία της Στέγης Διαβίωσης-Φιλοξενίας
σχετικά με τη διατροφή των ανήλικων, αλλά και στην εκδήλωση των ενεργειών που αφορούν τους διαμένοντες
σε αυτήν ανήλικους, και με δεδομένο ότι, σύμφωνα με
τις κείμενες διατάξεις, η Στέγη Διαβίωσης-Φιλοξενίας της
Ε.Π.Α. Πειραιά λειτουργεί σε 24ωρη βάση, με συνέπεια σε
όλες αυτές τις περιστάσεις να απαιτείται η συνεχής εργασία τουλάχιστον με δύο (2) υπαλλήλους σε κάθε βάρδια
όλες τις ημέρες και ώρες, προκειμένου να καλύπτονται
οι ιδιαίτερα αυξημένες, πολλές φορές απρόβλεπτες,
και έντονα επιτακτικές ανάγκες, ώστε να διασφαλίζεται
απόλυτα η ασφάλεια, η ζωή και υγεία των διαμενόντων
σε αυτήν ανήλικων παιδιών και εφήβων, προκειμένου
να εκτελεστεί πλήρως και προσηκόντως η διοικητική
εργασία της Δημόσιας Δομής, αλλά και η εκδήλωση των
ενεργειών που αφορούν τους διαμένοντες σε αυτήν ανηλίκους, με την καθημερινή υπερωριακή απασχόληση,
και την εργασία τις Κυριακές και εξαιρέσιμες ημέρες του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1629/11.03.2024
έτους 2024, και με δεδομένο ότι, σύμφωνα με τις κείμενες διατάξεις, η Στέγη Φιλοξενίας της Ε.Π.Α. Πειραιά
λειτουργεί σε 24ωρη βάση, αποφασίζουμε:
Την καθιέρωση υπερωριακής απασχόλησης των υπαλλήλων Ι.Δ.Α.Χ. και μόνιμων, ήτοι της υπαλλήλου Γραμμα-
τείας (δ.υ) Λουκίας Καλία, της υπαλλήλου ΔΕ Γραμματείας Μεταξίας Κατσικαδάκου, της Κοινωνικής Λειτουργού
Ουρανίας Γιαπατζή και του ΔΕ Μάγειρα Επαμεινώνδα
Σμυρνάκη, για το έτος 2024 καταμεριζόμενων ανά εξάμηνο, ως εξής:
Αριθμός
υπηρετούντων
Υπαλλήλων
Απογευματινές
από 6η πρωινή
μέχρι 22η ώρα
Κυριακές και αργίες
από 6η πρωινή
μέχρι 22η ώρα
Δ.Ε. Διοικητικού –
Λογιστικού
2 Έως 100 ώρες
εκάστη
Έως 70 ώρες
εκάστη
ΤΕ Κοινωνικής
Εργασίας
Έως 70 ώρες
Έως 50 ώρες
ΔΕ Μάγειρα
Έως 70 ώρες
Έως 50 ώρες
Σύνολο υπερωριών για το έτος 2024 καταμεριζόμενων
ανά εξάμηνο εντός του έτους, των τεσσάρων ως άνω
υπάλληλων 240 ώρες, και Κυριακών και εξαιρέσιμων
170 ώρες.
- Η παρούσα αποτελεί πρόβλεψη για την κάλυψη των
αναγκών της υπηρεσίας, για το έτος 2024, και η δαπάνη βαρύνει την Εταιρεία Προστασίας Ανήλικων Πειραιά
Ν.Π.Δ.Δ., που διέπεται από τον ν. 4109/2013 (Α’ 16), όπου
και προβλέπεται η 24ώρη λειτουργία αυτής, καθώς και
στον Οργανισμό της (π.δ. 272/1991 - Α’ 100), και συγκεκριμένα τους ΚΑΕ εξόδων 0261 (υπερωρίες) και 0263
(Κυριακές και αργίες).
- Οι ώρες που προβλέπονται ανά υπάλληλο είναι ίσες
με τα όρια που θέτουν οι σχετικές διατάξεις και ο αριθμός
των δεδουλευμένων ωρών των υπαλλήλων θα βεβαιώνεται από τη Διευθύντρια της Ε.Π.Α. Πειραιά, η οποία θα
περιγράφει το αντικείμενο των εργασιών που θα εκτελεστούν από τους υπαλλήλους.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 23 Φεβρουαρίου 2024
Ο Πρόεδρος
ΙΩΑΝΝΗΣ ΧΑΤΖΟΓΛΟΥ

[Source: 20240201629.pdf | Tokens: 31407]